Սեբաստիան Բրանտ

**Սեբաստիան Բրանտ** (, ), գերմանացի ականավոր երգիծաբան, բանաստեղծ, իրավաբան։

## Կենսագրություն
Սեբաստիան Բրանտը ծնվել է 1458 թվականին Ստրասբուրգում՝ Ստրասբուրգի քաղաքային խորհրդի անդամ Դիբոլտ Բրանտի և նրա կնոջ Բարբարայի ընտանիքում։ 10 տարեկան հասակում՝ 1468 թվականին, կորցնում է հորը։ Բրանտի կյանքի մասին մինչև նրա ուսումնառության սկիզբը Բազելի համալսարանում ոչինչ հայտնի չէ։ Գրականագետների կողմից Բրանտի կենսագրությունը բաժանվում է երկու մասի՝ Բազելյան շրջան (1475-1500 թթ.) և Ստրասբուրգյան շրջան (1500-1521 թթ.)։

### Բազելյան շրջան (1474-1500 թթ.)
[miniatur|մինի|ձախից|<center>[Բազելում գտնվող այն տունը, որտեղ բնակվել է Սեբաստիան Բրանտը]]
Սեբաստիան Բրանտը 1475-1485 թվականներին ուսանում է Բազելի համալսարանի իրավաբանության ֆակուլտետում։ Ուսումնառության ավարտից անմիջապես հետո նա ամուսնանում է Բազելի բնակչուհի Էլիզաբեթ Բուրգիսի հետ։ Այս ամուսնությունից ծնվում են վեց երեխա։ 1489 թվականին պաշտպանում է դոկտորական ատենախոսություն և սկսում է Բազելի համալսարանի իրավաբանական ֆակուլտետում դասավանդել եկեղեցական և քաղաքացիական իրավունք։ 1492 թվականին Բրանտը մեկ տարով դառնում է նույն ֆակուլտետի դեկան։ Բացի դասախոսական աշխատանքից նա զբաղվում է նաև փաստաբանությամբ, իրավաբանական խորհրդատվությամբ և դատավորությամբ։ Բրանտն իր ազատ ժամանակն ամբողջությամբ տրամադրում է գրական գործունեությանը։ Այս ժամանակաշրջանում է, որ նա գրում է իր գլուխգործոցը համարվող «Հիմարների նավը» () երգիծական պոեմը։ 1500 թվականին Սեբաստիան Բրանտը լքում է Բազելը և իր ընտանիքով հանդերձ բնակության է տեղափոխվում Ստրասբուրգ։

### Ստրասբուրգյան շրջան (1500-1521 թթ.)
Ստրասբուրգ վերադառնալով Սեբաստիան Բրանտն ստանձնում է քաղաքային Սինդիկուսի պաշտոնը, իսկ 1502 թվականին դառնում է Ստրասբուրգի կանցլեր, այսպիսով ստանձնում քաղաքի կառավարումը։ 1550 թվականին Գենտում Սրբազան Հռոմեական կայսրության նորընտիր կայսր Կառլ V-ի առջև ներկայացնում է Ստրասբուրգ քաղաքը։

## Ստեղծագործություններ
[մինի|աջից|<center>Սեբաստիան Բրանտի դիմանկարը, նկարչ՝ [Ալբրեխտ Դյուրեր, մոտ 1520 թվական]]
Սեբաստիան Բրանտն ստեղծագործել է հիմնականում լատիներեն և գերմաներեն լեզուներով։ Նա իր ժամանակի ամենանշանավոր և ամենաբեղմնավոր գրողներից մեկն է։ Նրանից մեզ են հասել բազմաթիվ կրոնական ու աշխարհիկ բնույթի բանաստեղծություններ, զանազան կրոնական և իրավաբանական հարցերին նվիրված երկեր, ժամանակագրություններ։ Բրանտի գլուխգործոցը համարվում է «Հիմարների նավը» երգիծական պոեմը, որտեղ նա սուր քննադատության է ենթարկում իր ժամանակաշրջանի արատները։ Այս ստեղծագործությունը թարգմանվել է եվրոպական գրեթե բոլոր լեզուներով և մեծ տարածում է ունեցել հասարակության լայն շրջանակներում։

thumb|left|''Margarita Decretalium'', 1496

## Գրականություն
* Sebastian Brant *Das Narrenschiff* mit den Holzschnitten des Drucks Basel 1494, hrsg. und eingeleitet v. Heinz-Joachim Fischer, marixverlag Wiesbaden 2007, ISBN 978-3-86539-130-8.
* Andreas Deutsch *Klagspiegel und Laienspiegel – Sebastian Brants Beitrag zum Ruhm zweier Rechtsbücher.* In: *Sebastian Brant und die Kommunikationskultur um 1500,* hrsg. v. Klaus Bergdolt u.a., Wiesbaden 2010, S.&nbsp;75–98.
* Joachim Knape *Einleitung zu Sebastian Brant: ‚Das Narrenschiff‘.* In: Sebastian Brant: *Das Narrenschiff,* mit allen 114 Holzschnitten des Drucks Basel 1494, hrsg. v. Joachim Knape. Reclam, Stuttgart 2005, ISBN 3-15-018333-2.
* Joachim Knape: *Wer spricht? Rhetorische Stimmen und anthropologische Modelle in Sebastian Brants ‚Narrenschiff‘*. In: Hans-Gert Roloff, Jean-Marie Valentin, Volkhard Wels (Hrsg.)։ *Sebastian Brant (1457–1521)* (Memoria&nbsp;9). Berlin 2008, ISBN 978-3-89693-517-5, S.&nbsp;267–298.
* Manfred Lemmer (Hrsg.)։ *Die Holzschnitte zu Sebastian Brants ‚Narrenschiff‘.* Insel Verlag, Frankfurt 1994, ISBN 3-458-08593-9.
* Barbara Könneker: *Sebastian Brant, Das Narrenschiff.* München 1966.
* Barbara Könneker: *Wesen und Wandlung der Narrenidee im Zeitalter des Humanismus: Brant, Murner, Erasmus.* Wiesbaden 1966.
* Michael Rupp: *„Narrenschiff“ und „Stultifera navis“: deutsche und lateinische Moralsatire von Sebastian Brant und Jakob Locher in Basel 1494–1498.* Münster/München/Berlin 2002, ISBN 3-8309-1114-9.
* Thomas Wilhelmi (Hg.)։ *Sebastian Brant. Forschungsbeiträge zu seinem Leben, zum "Narrenschiff" und zum übrigen Werk*, Schwabe & Co. AG, Basel 2002.

## Ծանոթագրություններ

Կատեգորիա:Գերմանացի բանաստեղծներ
Կատեգորիա:Գերմանացի գրողներ
Կատեգորիա:Գերմանացի իրավաբաններ
Կատեգորիա:Երգերի հեղինակներ
Կատեգորիա:Փաստաբաններ
Կատեգորիա:Գերմանացի փիլիսոփաներ
Կատեգորիա:Բանաստեղծներ այբբենական կարգով